CELEX: 32020R0128
Language: mt
Date: 2019-11-25 00:00:00
Title: Regolament Delegat tal-Kummissjoni (UE) 2020/128 tal-25 ta’ Novembru 2019 li jemenda l-Anness II tar-Regolament (UE) Nru 978/2012 tal-Parlament Ewropew u tal-Kunsill li japplika sistema ta’ preferenzi tariffarji ġeneralizzati

31.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 27/6
               
            
         REGOLAMENT DELEGAT TAL-KUMMISSJONI (UE) 2020/128
         tal-25 ta’ Novembru 2019
         li jemenda l-Anness II tar-Regolament (UE) Nru 978/2012 tal-Parlament Ewropew u tal-Kunsill li japplika sistema ta’ preferenzi tariffarji ġeneralizzati
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (1), u b’mod partikolari l-Artikolu 5(3) tiegħu,
         Billi:
         
                     (1)
                  
                  
                     L-Artikolu 4 tar-Regolament (UE) Nru 978/2012 tal-Parlament Ewropew u tal-Kunsill jistabbilixxi l-kriterji għall-għoti tal-preferenzi tariffarji skont l-arranġament ġenerali tal-Iskema ta’ Preferenzi Ġeneralizzati (“SĠP”).
                  
               
                     (2)
                  
                  
                     L-Artikolu 4(1)(a) tar-Regolament (UE) Nru 978/2012 jistipula li pajjiż li jkun ġie kklassifikat mill-Bank Dinji bħala pajjiż ta’ dħul għoli jew bi dħul medju superjuri għal tliet snin konsekuttivi immedjatament qabel l-aġġornament tal-lista tal-pajjiżi benefiċjarji ma jistax jibbenefika mill-SĠP.
                  
               
                     (3)
                  
                  
                     Il-lista tal-pajjiżi benefiċjarji tal-SĠP imsemmija fil-punt (a) tal-Artikolu 1(2) tar-Regolament (UE) Nru 978/2012, hija stabbilita fl-Anness II ta’dak ir-Regolament. Skont l-Artikolu 5(2) tar-Regolament (UE) Nru 978/2012, il-Kummissjoni jenħtieġ li tirrieżamina l-Anness II sal-1 ta’ Jannar kull sena sabiex temenda l-istatus tal-pajjiżi elenkati skont il-kriterji stipulati fl-Artikolu 4.
                  
               
                     (4)
                  
                  
                     Skont il-punt (a) tal-Artikolu 5(2) tar-Regolament (UE) Nru 978/2012, hemm bżonn li pajjiż benefiċjarju tal-SĠP u l-operaturi ekonomiċi jingħataw żmien biżżejjed biex l-istatus tal-pajjiż fir-rigward tal-SĠP jinbidel b’mod ordnat. Għaldaqstant, l-arranġament tal-SĠP jenħtieġ li jkompli għal sena wara d-data tad-dħul fis-seħħ ta’ bidla fl-istatus ta’ pajjiż b’konformità mal- Artikolu 4(1)(a) tar-Regolament (UE) Nru 978/2012.
                  
               
                     (5)
                  
                  
                     Nauru, Samoa, u Tonga ġew ikklassifikati mill-Bank Dinji bħala pajjiżi bi dħul medju superjuri fl-2017, il-2018 u l-2019. B’konformità ma’ dan, ma għadhomx jikkwalifikaw għal status ta’ benefiċjarju tal-SĠP skont l-Artikolu 4(1)(a) u għandhom jitneħħew mill-Anness II tar-Regolament (UE) Nru 978/2012. L-arranġament tal-SĠP fil-konfront ta’ dawn il-pajjiżi jenħtieġ li jkompli għal sena waħda wara d-data tad-dħul fis-seħħ tad-deċiżjoni biex dawk il-pajjiżi jitneħħew mill-Anness II tar-Regolament (UE) Nru 978/2012. Għalhekk, fl-interessi tas-sempliċità u ċ-ċertezza legali, Nauru, Samoa u Tonga għandhom jitneħħew mill-Anness II b’seħħ mill-1 ta’ Jannar 2021,
                  
               ADOTTAT DAN IR-REGOLAMENT:
         
            Artikolu 1
            Fl-Anness II tar-Regolament (UE) Nru 978/2012, il-pajjiżi li ġejjin u l-kodiċi alfabetiċi korrispondenti jiddaħħlu taħt il-kolonni A u B, rispettivament:
            
               
                           ‘NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga’
                        
                     
         
         
            Artikolu 2
            Dan ir-Regolament għandu jidħol fis-seħħ fl-1 ta’ Jannar 2020.
            L-Artikolu 1 għandu jibda japplika mill-1 ta’ Jannar 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-25 ta’ Novembru 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  Ir-Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (ĠU L 303, 31.10.2012, p. 1).